Virallinen lehti nro L 383 , 31/12/1994 s. 0047 - 0049



EFTAN VALVONTAVIRANOMAISEN PÄÄTÖS N:o 195/94/COL, annettu 30 päivänä marraskuuta 1994, kalkkunoiden rinotrakeiittia/swollen head -syndroomaa koskevista lisävakuuksista tiettyihin EFTA-valtioihin tarkoitetun siipikarjan osalta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan, ottaa huomioon Euroopan talousalueesta tehdyn sopimuksen liitteessä I olevan I luvun 4 kohdassa tarkoitetun säädöksen eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (Neuvoston direktiivi N:o 90/539/ETY, jäljempänä "siipikarjasäädös") ja erityisesti sen 14 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c alakohdan, sekä toteaa, että Suomi, kuten on todettu 11 päivänä huhtikuuta 1994 päivätyssä kirjeessä, ja Ruotsi, kuten on todettu 14 päivänä joulukuuta 1993 päivätyssä kirjeessä, pitävät aluettaan vapaana kalkkunoiden rinotrakeiitista/swollen head -syndroomasta (TRT/SHS), ja rokottaminen TRT/SHS:ää vastaan on ollut kielletty yli vuoden ajan, Suomi ja Ruotsi ovat esittäneet EFTAn valvontaviranomaiselle siipikarjasäädöksen 14 artiklan 1 kohdassa säädetyt asiakirjat, Suomi ja Ruotsi ovat ryhtyneet valvomaan tilannetta vuosittaisilla tarkastuksilla ja esittämään vuosittain EFTAn valvontaviranomaiselle kertomuksen TRT/SHS:ää koskevista tutkimustuloksista, Suomen ja Ruotsin viranomaiset soveltavat vähintään vastaavia kansallisella alueellaan tapahtuvia siipikarjan siirtoja koskevia sääntöjä kuin mitä tässä päätöksessä on määrätty, tässä päätöksessä määrättyjä lisävakuuksia ei saa pyytää niiltä EFTA-valtioilta tai niihin kuuluvilta alueilta, joiden katsotaan olevan vapaita TRT/SHS:stä, ja tässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON PÄÄTTÄNYT SEURAAVAA: 1 Sellaisesta EFTA-valtiosta tai EY:n jäsenvaltiosta tai sen alueelta, jolle ei ole myönnetty lisävakuuksia kalkkunoiden rinotrakeiitin/swollen head -syndrooman (TRT/SHS) osalta Euroopan talousalueesta tehdyn sopimuksen liitteessä I olevan I luvun 4 kohdassa tarkoitetun, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annetun säädöksen (Neuvoston direktiivi 90/539/ETY) 14 artiklan nojalla, tulevien ja tämän päätöksen liitteessä A tarkoitettuun EFTA-valtioon tai sen alueelle tarkoitetun siipikarjan (gallus domesticus ja kalkkunat) ja sen siitosmunien on täytettävä seuraavat edellytykset: 1.1 Siitosmunien on tultava parvesta, - jota ei ole rokotettu TRT/SHS:ää vastaan, - jolle on viimeisten 12 kuukauden aikana suoritettu serologinen TRT-SHS-koe, ja tulokset ovat osoittaneet 95 prosentin todennäköisyydellä, että TRT-SHS:n vasta-aineiden esiintymistiheys on alle 5 prosenttia, ja - jossa virallisten tietojen mukaan ei viimeisten 12 kuukauden aikana ole havaittu mitään kliinisiä, serologisia eikä patologisia merkkejä TRT-SHS:stä. 1.2 Untuvikkojen on - oltava rokottamattomia TRT-SHS:ää vastaan, - oltava peräisin 1.1 kohdassa mainitut ehdot täyttävästä parvesta, ja - oltava peräisin hautomosta, jonka menettelytavat varmistavat, että nämä munat haudotetaan täysin eri aikaan ja eri paikassa kuin munat, jotka eivät täytä 1.1. kohdan ehtoja. 1.3 Isovanhempais- ja vanhempaispolven siipikarjan ja tuotantopolven siipikarjan on - oltava rokottamatonta TRT-SHS:ää vastaan, - tultava laitoksesta, jossa lähetyshetkeä edeltävien 12 kuukauden aikana ei ole suoritettu rokotuksia TRT-SHS:ää vastaan, - oltava ollut eristettynä virkaeläinlääkärin valvonnassa 14 päivän ajan ennen lähetyshetkeä, eikä eristyspaikalla ole saanut olla mitään siipikarjaa, joka on rokotettu TRT-SHS:ää vastaan, eikä sinne ole saanut tulla mitään siipikarjaa eristysaikana, - tultava laitoksesta, jossa virallisten tietojen mukaan ei viimeisten 12 kuukauden aikana ole havaittu mitään kliinisiä, serologisia eikä patologisia merkkejä TRT-SHS:stä, ja - oltava ollut eristysaikana serologisen TRT-SHS-kokeen kohteena, ja tulosten on ollut osoitettava 95 prosentin todennäköisyydellä, että TRT-SHS:n vasta-aineiden esiintymistiheys on alle 5 prosenttia. 1.4 Teurassiipikarja on kuljetettava suoraan teurastamolle. 2 Siipikarjasäädöksen liitteessä IV määrättyä terveystodistusta on tämän päätöksen liitteessä A mainittuun EFTA-valtioon tai sen alueelle lähetettävän siipikarjan ja siitosmunien osalta täydennettävä seuraavasti: "siipikarjassa esiintyvää kalkkunoiden rinotrakeiittia/swollen head -syndroomaa koskevista lisävakuuksista 30 päivänä marraskuuta 1994 tehdyn EFTAn valvontaviranomaisen päätöksen 195/94/COL liitteessä A tarkoitettuihin tiettyihin EFTA-valtioihin tarkoitettu, mainitun päätöksen mukainen siipikarja ja siitosmunat." 3 Liitteessä tarkoitettujen EFTA-valtioiden on esitettävä EFTAn valvontaviranomaiselle vuosikertomus TRT/SHS-tilannetta koskevasta valvonnastaan kertomusvuotta seuraavan vuoden 1 päivään huhtikuuta mennessä. 4 Tämä päätös tulee voimaan 1 päivänä joulukuuta 1994. 5 Tämä päätös on osoitettu EFTA-valtioille. 6 Tämä päätös on todistusvoimainen englannin kielellä. Tehty Brysselissä 30 päivänä marraskuuta 1994. EFTAn valvontaviranomaisen puolesta Pekka SÄILÄ Kollegion jäsen LIITE A. TRT/SHS:stä vapaat alueet, joilla rokotusta ei sallita: Suomi: Kaikki alueet Ruotsi: Kaikki alueet